Gaston Reinig
De Generol (titulaire) Gaston Reinig, gebuer de 17. November 1956 zu Dikrech, war vum 15. Januar 2008 bis den 30. Januar 2013 Chef vum État-Major vun der Lëtzebuerger Arméi. Hie war den Nofollger vum Colonel Nico Ries, deen an den Arméisministère versat gouf.

Virdru war de Gaston Reinig vum 28. Januar 2002 bis zu senger neier Nominatioun Kommandant vum Centre d'Instruction Militaire um Härebierg (Caserne Grand-Duc Jean).

Säin Nofollger als Chef vum État-Major gouf de Mario Daubenfeld.

2013 krut de Gaston Reinig d'Charge vum militäresche Beroder bei der Lëtzebuerger UN-Vertriedung zu New York.

Hien ass mat der Marie-Anne Schaack bestuet an huet zwee Kanner.

Gielercher 
Hien huet follgend Auszeechnungen an Uerde kritt:
 Offizéier am "Ordre de Mérite civil et militaire d'Adolphe de Nassau"
 Commandeur am "Ordre de la couronne de chêne"
 Commandeur am Ordre de Mérite du Grand-Duché de Luxembourg
 "Croix d'Honneur et de Mérite militaire a Bronz
 Kräiz vir 25 Joer Déngscht
 Erënnerungsmedail un d'Bestietnes vum Ierfgroussherzog an der Ierfgroussherzogin 
 „Verdienstkreuz am Bande des Verdienstordens der Bundesrepublik Deutschland” (GE) (1988)
 Medail “European Community Monitor Mission”(1997)
 The Army Commendation Medal (US) (2006)
 Commandeur éischt Klass vum Ordre du Lion de Finlande
 Ordine Al Merito Della Repubblica italiana Grande Ufficiale (2009)

Um Spaweck 
 Biographie du Général Gaston Reinig op armee.lu  archivéiert

Lëtzebuergesch Genereel‎
Gebuer 1956
Commandeur de l'ordre de la couronne de chêne
Officier de l'ordre de mérite civil et militaire d'Adolphe de Nassau
Commandeur de l'Ordre de Mérite du Grand-Duché de Luxembourg
Bundesverdienstkreuz am Bande